ঝিনাইদহের কালীগঞ্জ উপজেলা থেকে বোমা, গুলি ও দেশীয় অস্ত্রসহ হাবিবুর রহমান (৪০) নামের এক ব্যক্তিকে আটক করেছে পুলিশ। মঙ্গলবার ভোররাতে ওই উপজেলার কলেজপাড়া এলাকার নিজ বাড়ি থেকে তাকে আটক করে। সে কলেজ পাড়ার আনসার আলী খা’র ছেলে। কালীগঞ্জ থানার ওসি আতিকুর রহমান জানান, গোপন সংবাদের ভিত্তিতে শহরের কলেজপাড়া এলাকায় অভিযান চালিয়ে হাবিবুর রহমানকে আটক করা হয়। সেসময় তার কাছ থেকে ৩ রাউন্ড সর্টগানের গুলি, ২টি হাত বোমা ও ১টি হাসুয়া উদ্ধার করা হয়। তার নামে ডাকাতি, অস্ত্রসহ ৪টি মামলা রয়েছে। আটককৃত হাবিবুর রহমানকে জিজ্ঞাসাবাদ শেষে আদালতে পাঠানো হবে।